РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-273/17

Датум: 28. децембар 2017. године

На основу члана 39. став (2) тачка 33) Закона о локалној самоуправи (''Службени гласник Републике Српске'', број: 97/16), члана 18. став (2) Закона о систему јавних служби (''Службени гласник Републике Српске'', број: 68/07, 109/12 и 44/16) и члана 39. став (2) тачка 36) Статута Града Бијељина („Службени гласник Града Бијељина“, број: 9/17), Скупштина Града Бијељина на 14. сједници одржаној дана 28. децембра 2017. године, донијела је

**Р Ј Е Ш Е Њ Е**

**О РАЗРЈЕШЕЊУ ВРШИОЦА ДУЖНОСТИ ДИРЕКТОРА**

**ЈАВНЕ УСТАНОВЕ БАЊА ''ДВОРОВИ'' ДВОРОВИ**

1.Миле Пејчић из Бијељине, разрјешава се дужности вршиоца дужности директора Јавне установе Бања ''Дворови'' Дворови, због окончања поступка јавне конкуренције за избор директора.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

**О б р а з л о ж е њ е**

Чланом 39. став (2) тачка 33) Закона о локалној самоуправи („Службени гласинк Републике Српске“, број: 97/16) прописано је да Скупштина именује и разрјешава директора и управни одбор установе чији је оснивач или суоснивач једница локалне самоуправе, у складу са законом. Чланом 18. став 2. Закона о систему јавних служби (''Службени гласник Републике Српске'', број: 68/07, 109/12 и 44/16) прописано је да директора установе именује и разрјешава оснивач, на период од четири године и уз претходно спроведен поступак јавне конкуренције, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града, у оквиру свог дјелокруга, именује и разрјешава директора и управни одбор установе чији је Град оснивач или суоснивач.

Имајући у виду чињеницу да је Миле Пејчић именован за вршиоца дужности директора Јавне установе Бања ''Дворови'' Дворови на сједници скупштине одржаној дана 30.10.2017. године, да је у међувремену објављен Јавни конкурс за попуну упражњеног мјеста директора Јавне установе Бања ''Дворови'' Дворови, те да је окончана процедура у вези са поступком избора директора, то је примјеном горе наведених одредби одлучено као у диспозитиву.

2.

**ПОУКА О ПРАВНОМ ЛИЈЕКУ:**

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
| 1. Миле Пејчић |  | СКУПШТИНЕ ГРАДА БИЈЕЉИНА |
| 1. Архива |  |  |
|  |  | Славиша Марковић, с.р. |
|  |  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-274/17

Датум: 28. децембар 2017. године

На основу члана 39. став (2) тачка 33) Закона о локалној самоуправи (''Службени гласник Републике Српске'', број: 97/16), члана 18. став 2. и 3a. Закона о систему јавних служби (''Службени гласник Републике Српске'', број: 68/07, 109/12 и 44/16) и члана 39. став (2) тачка 36) Статута Града Бијељина („Службени гласник Града Бијељина“, број: 9/17), а након разматрања Извјештаја Комисије за избор директора Јавне установе Бања ''Дворови'' Дворови, Скупштина Града Бијељина на 14. сједници одржаној дана 28. децембра 2017. године, донијела је

**Р Ј Е Ш Е Њ Е**

**О ИМЕНОВАЊУ ДИРЕКТОРА ЈАВНЕ УСТАНОВЕ**

**БАЊА ''ДВОРОВИ'' ДВОРОВИ**

1.Милорад Зекић, из Бијељине именује се за директора Јавне установе Бања ''Дворови'' Дворови.

2.Ово Рјешење ступа на снагу даном доношења, а објавиће се у „Службеном гласнику Града Бијељина“.

**О б р а з л о ж е њ е**

Чланом 39. став (2) тачка 33) Закона о локалној самоуправи („Службени гласинк Републике Српске“, број: 97/16) прописано је да Скупштина именује и разрјешава директора и управни одбор установе чији је оснивач или суоснивач једница локалне самоуправе, у складу са законом. Чланом 18. став 2. Закона о систему јавних служби (''Службени гласник Републике Српске'', број: 68/07, 109/12 и 44/16) прописано је да директора установе именује и разрјешава оснивач, на период од четири године и уз претходно спроведен поступак јавне конкуренције, док је ставом 3а. истог члана прописано да директора установе чији је оснивач или суоснивач јединица локалне самоуправе именује скупштина општине, односно скупштина града. Одредбом члана 39. став (2) тачка 36) Статута Града Бијељина („Службени гласник Града Бијељина“, број: 9/17) прописано је да Скупштина града, у оквиру свог дјелокруга, именује и разрјешава директора и управни одбор установе чији је Град оснивач или суоснивач.

Скупштина града Бијељина, на сједници одржаној дана 30.10.2017. године донијела је Рјешење о именовању Мила Пејчића за вршиоца дужности директора Јавне установе Бања ''Дворови'' Дворови број 01-111-249/17 од 30.10.2017. године. Тачком 2. диспозитива рјешења од 30.10.2017. године одређено је да ће функцију из тачке 1. тог рјешења обављати до окончања поступка избора и коначног именовања директора Јавне установе Бања ''Дворови'' Дворови.

2.

На сједници одржаној дана 30.10.2017. године Скупштина града Бијељина расписала је јавни конкурс за попуну упражњеног мјеста директора Јавне установе Бања ''Дворови'' Дворови број 01-111-250/17 од 30.10.2017. године, те донијела рјешење о именовању комисије за избор директора Јавне установе Бања ''Дворови'' Дворови број 01-111-251/17 од 30.10.2017. године. Након проведене процедуре која је подразумјевала прегледање свих пријава које су стигле у прописаном року, обављање интервјуа са свим кандидатима који су ушли у ужи избор, комисија је сачинила извјештај дана 04.12.2017. године у којем је предложено да се за директора Јавне установе Бања ''Дворови'' Дворови именује Милорад Зекић и исти доставила Градоначелнику, који је након тога Скупштини града Бијељина упутио допис којим је предложио да се за директора Јавне установе Бања ''Дворови'' Дворови именује Милорад Зекић.

Након проведеног поступка јавног гласања утврђено је да је приједлог Градоначелника да се за директора Јавне установе Бања ''Дворови'' Дворови именује Милорад Зекић добио већину гласова од укупног броја одборника у Скупштини Града Бијељина, те је ријешено као у диспозитиву.

**ПОУКА О ПРАВНОМ ЛИЈЕКУ:**

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
| 1. Милорад Зекић |  | СКУПШТИНЕ ГРАДА БИЈЕЉИНА |
| 1. Архива |  |  |
|  |  | Славиша Марковић, с.р. |
|  |  |  |